Četrtek, 4. december 2008

Instrument za hitro odzivanje na hitro naraščajoče cene hrane v državah v razvoju ***I

P6_TA(2008)0576

Zakonodajna resolucija Evropskega parlamenta z dne 4. decembra 2008 o predlogu Uredbe Evropskega parlamenta in Sveta o ustanovitvi instrumenta za hitro odzivanje na hitro naraščajoče cene hrane v državah v razvoju (KOM(2008)0450 — C6-0280/2008 — 2008/0149(COD))

2010/C 21 E/10

(Postopek soodločanja: prva obravnava)

Evropski parlament,

ob upoštevanju predloga Komisije Evropskemu parlamentu in Svetu (KOM(2008)0450),

ob upoštevanju členov 251(2) in 179(1) Pogodbe ES, na podlagi katerih je Komisija Parlamentu podala predlog (C6-0280/2008),

ob upoštevanju člena 51 svojega Poslovnika,

ob upoštevanju poročila Odbora za razvoj ter mnenj Odbora za proračun in Odbora za kmetijstvo in razvoj podeželja (A6-0396/2008),

odobri dve priloženi skupni izjavi Parlamenta, Sveta in Komisije;

meni, da referenčni znesek iz zakonodajnega predloga ni združljiv z zgornjo mejo iz razdelka 4 večletnega finančnega okvira, če se ta zgornja meja ne prilagodi glede na določbe iz Medinstitucionalnega sporazuma med Evropskim parlamentom, Svetom in Komisijo z dne 17. maja 2006 o proračunski disciplini in dobrem finančnem poslovodenju (1) ; meni, da financiranje tega instrumenta podpore ne sme ogroziti financiranja drugih prednostnih nalog in sedanjih obveznosti EU;

meni, da morata veji proračunskega organa v teh pogajanjih preučiti vse možnosti financiranja, vključno z razširitvijo rezerve za nujno pomoč; meni tudi, da to skupno financiranje ne sme preseči ene milijarde EUR;

naroči svojemu predsedniku, naj stališče Parlamenta posreduje Svetu in Komisiji.

(1) UL C 139, 14.6.2006, str. 1.

(Ker je bil dosežen sporazum med Evropskim parlamentom in Svetom, je stališče Parlamenta iz prve obravnave enako končnemu zakonodajnemu aktu, Uredbi (ES) št. 1337/2008.)

Stališče Evropskega parlamenta sprejeto na prvi obravnavi dne 4. decembra 2008 z namenom sprejetja Uredbe (ES) št. …/2008 Evropskega parlamenta in Sveta o ustanovitvi instrumenta za hitro odzivanje na hitro naraščajoče cene hrane v državah v razvoju

Četrtek, 4. december 2008

PRILOGA

Skupna izjava Evropskega parlamenta, Sveta in Komisije o členu 3(1)

Parlament, Svet in Komisija se strinjajo, da splošni načrt, ki ga Komisija predloži čim prej, najkasneje pa do 1. maja 2009, in ki vsebuje podatke v zvezi s seznamom ciljnih držav ter dodelitvijo finančnih virov različnim upravičenim državam, v skladu z ustreznim ravnotežjem iz člena 4(2) Uredbe, ni pogoj za sprejetje začetnih ukrepov za izvajanje finančnega instrumenta, kot je določeno v členu 1 Uredbe. Soglašajo tudi, da bo v splošnem načrtu predvidena možnost, da se izvajanje po potrebi prilagodi novim okoliščinam.

Skupna izjava Evropskega parlamenta, Sveta in Komisije o členu 13

Parlament, Svet in Komisija izjavljajo, da mora biti postopek odločanja za sprejetje izvedbenih ukrepov čim preprostejši in hitrejši, kar zadeva obdobje do 30. aprila 2009.

Svet se strinja, da bi moralo biti obdobje za razdelitev dokumentov, ki jih je treba predložiti za mnenje odbora, omejeno na deset delovnih dni.

Parlament se strinja, da se obdobje za uveljavljanje njegove pravice do nadzora nad ukrepi, predloženimi Svetu, izteče pet delovnih dni po datumu, ko komitološki register prejme mnenje odbora o osnutkih ukrepov.

Svet in Komisija se strinjata, da Parlament odzove s pismom predsednika Odbora za razvoj pristojnemu članu Komisije, o njem pa se obvestijo vsi člani Parlamenta.